Author: kanka
Last saved by: jost
Company: Urad vlady

ÚRAD VLÁDY SLOVENSKEJ REPUBLIKY
                 sekcia vládnej legislatívy

                                                                                                                   Na rokovanie vlády SR
                                                                                                                   dňa 11. januára 2006
                                                                                                                   K materiálu č. 22038/2005
                                                                                                                   K bodu č. 2

S T A N O V I S K O
k návrhu na  ratifikáciu Dohovoru Organizácie spojených národov proti korupcii z 31. októbra 2003

I

     Návrh na ratifikáciu Dohovoru Organizácie spojených národov proti korupcii z 31. októbra 2003 predložil na rokovanie vlády Slovenskej republiky podpredseda vlády a minister spravodlivosti Slovenskej republiky Daniel Lipšic.

II

     Účelom predkladaného dohovoru je posilnenie snáh o elimináciu korupcie na medzinárodnej, národnej a regionálnej úrovni. Nadväzuje na predchádzajúce aktivity Slovenskej republiky v oblasti boja proti korupcii (Trestnoprávny dohovor Rady Európy o korupcii, Občianskoprávny dohovor Rady Európy o korupcii, Dohovor OECD proti podplácaniu zahraničných verejných činiteľov v medzinárodných obchodných transakciách).

III

     Dohovor je multilaterálnou medzinárodnou zmluvou prezidentskej povahy, na ktorej vykonanie je potrebný zákon a podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. 

IV

     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh na ratifikáciu Dohovoru Organizácie spojených národov proti korupcii z 31. októbra 2003 v predloženom znení   schváliť.

V Bratislave 5. januára 2006
Vypracoval: Pavel Kanka

                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy